CELEX: 32021Y0723(01)
Language: ro
Date: 2021-06-25 00:00:00
Title: Decizia Autorității Bancare Europene ABE DC 397 din 25 iunie 2021 de modificare a Deciziei ABE DC 151 de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora 2021/C 293/03

23.7.2021   
               
               
                  RO
               
               
                  Jurnalul Oficial al Uniunii Europene
               
               
                  C 293/3
               
            
         DECIZIA AUTORITĂȚII BANCARE EUROPENE ABE DC 397
         din 25 iunie 2021
         de modificare a Deciziei ABE DC 151 de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora
         (2021/C 293/03)
         CONSILIUL SUPRAVEGHETORILOR,
         având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (1),
         având în vedere articolul 138 din Regulamentul (UE) nr. 575/2013 al Parlamentului European și al Consiliului (2),
         întrucât:
         
                     (1)
                  
                  
                     Articolul 138 din Regulamentul (UE) nr. 575/2013 permite utilizarea evaluărilor de credit nesolicitate ale unei instituții externe de evaluare a creditului („ECAI”) în scopul stabilirii ponderii de risc atribuite activelor și elementelor extrabilanțiere în vederea calculării cerințelor de fonduri proprii sub rezerva confirmării de către ABE a faptului că evaluările de credit nesolicitate ale respectivei ECAI nu diferă, în ceea ce privește calitatea, de evaluările de credit solicitate ale aceleiași ECAI. Conform aceluiași articol, ABE trebuie să refuze sau să revoce respectiva confirmare în special dacă ECAI a utilizat o evaluare de credit nesolicitată pentru a pune presiuni asupra entității evaluate, astfel încât aceasta să solicite o evaluare a creditului sau alte servicii. Prin urmare, Decizia ABE DC 151 de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora (3) a fost publicată la data de 22 iulie 2016. În plus, Decizia ABE DC 151 a fost modificată pentru a se reflecta evaluarea menționată la articolul 138 din Regulamentul (UE) nr. 575/2013 și în cazul ECAI înregistrate sau certificate și pentru o ECAI care oferă evaluări de credit nesolicitate după publicarea Deciziei ABE DC 151, precum și pentru a se elimina referințele la organismul care nu se mai califică drept ECAI de la emiterea Deciziei ABE DC 151. Prin urmare, Decizia ABE DC 195, prin care se modifică Decizia ABE de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora (4) a fost publicată la data de 28 iulie 2017.
                  
               
                     (2)
                  
                  
                     Noile ECAI au fost înregistrate după publicarea Deciziei ABE DC 195 pentru care este, de asemenea, necesară efectuarea evaluării menționate la articolul 138 din Regulamentul (UE) nr. 575/2013. În plus, de la publicarea Deciziei ABE DC 195, înregistrarea ARC a trei ECAI a fost retrasă, pentru că nu mai respecta definiția ECAI menționată la articolul 4 alineatul (1) punctul 98 din Regulamentul (UE) nr. 575/2013. Ca urmare a evoluțiilor menționate mai sus, este necesar să se efectueze evaluarea menționată la articolul 138 din Regulamentul (UE) nr. 575/2013 și în cazul ECAI nou înregistrate și să se elimine referințele la organismele care nu se mai califică drept ECAI de la emiterea Deciziei ABE DC 195.
                  
               
                     (3)
                  
                  
                     ECAI în cauză au fost informate cu privire la intenția ABE de a adopta prezenta decizie și li s-a acordat ocazia de a-și exprima opiniile cu privire la aceasta.
                  
               
                     (4)
                  
                  
                     Decizia ABE DC 151 trebuie modificată în mod corespunzător,
                  
               DECIDE:
         
            Articolul 1
            Anexa la Decizia ABE DC 151 se înlocuiește cu textul din anexa la prezenta decizie.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Paris, 25 iunie 2021.
            
               
                  Pentru Consiliul supraveghetorilor
               
               José Manuel CAMPA
               
                  Președinte
               
            
         
         
            (1)  JO L 331, 15.12.2010, p. 12.
         
            (2)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012, JO L 176, 27.6.2013, p. 1.
         
            (3)  JO C 266, 22.7.2016, p. 4.
         
            (4)  JO C 244, 28.7.2017, p. 3.
      
      
         
            ANEXĂ
            Instituțiile externe de evaluare a creditului (ECAI) ale căror evaluări de credit nesolicitate au fost confirmate de ABE ca nefiind diferite calitativ de evaluările de credit solicitate ale acestora în sensul articolului 138 din Regulamentul (UE) nr. 575/2013
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (fosta Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited